Grijota

Grijota [griĤOta] estas municipo en la sudo de la provinco Palencio, en la regiono Kastilio-Leono, Hispanio. Ĝi apartenas al la komarko Tierra de Campos. 

Geografio
Ĝia municipa teritorio okupas totalan areon de 28,58 km² kaj laŭ la demografia informo de la municipa censo fare de la INE en 2021, ĝi havis 2 496 loĝantojn. Ĝi ne perdis loĝantojn dum la 20-a jarcento pro migrado al urbaj areoj, kiel ja okazis en multaj loĝlokoj de la regiono, pro sia proksimeco al Palencio kaj sia funkciado kiel dormurbo. Ĝi distas nur 5 km de Palencio, provinca ĉefurbo, kaj nur 2 km de la norda sektoro de la ĉirkaŭŝoseo.

La municipa teritorio enhavas dis kelkajn novajn domarojn: nome La Verdeguera, Dos Pasos, Urbanización Puente Don Guarín, El Sobradillo, Ciudad del Golf, La Orgatilla kaj Jardín de la Pinilla inter aliaj. Menciindas ankaŭ Las Paredejas, Bota 1 kaj Bota 2, Los Prados, El Palomar, El Tiento aŭ La Ciudad de la Juventud.

Historio
La areo apartenis unue al la Regno Kastilio. En Mezepoko okazis reloĝado. La historio de la urbo estis ĉiam ligita al Palencio. La konstruado de la Kanalo de Kastilio helpis la ekonomian disvolvigon de la areo.

Aktualo
Tradiciaj enspezofontoj estis agrikulturo (cerealoj kaj vitejoj) kaj brutobredado (ŝafoj kaj kolombejoj). Lastatempe funkciado de servoj plej ekgravis, kune kun piedirado tra naturaj lokoj. De la historia pasinteco restis diversaj vizitindaj vidindaĵoj kiel la preĝejo, la ermitejo, la sektoro de la Kanalo de Kastilio ktp.

 Vidu ankaŭ 
 Municipoj de la provinco Palencio
 Grijota (stacidomo)

Notoj


Kategorio:Municipoj de Palencio